stanford-oval/wikipedia huggingface dataset:
Brigitte Oertli

| Mitalit | Mitalit | Mitalit |  |
| --- | --- | --- | --- |
|  Brigitte Oertli |  Brigitte Oertli |  Brigitte Oertli |  |
Maa:   Sveitsi
Naisten alppihiihto
|  Olympialaiset  |  Olympialaiset  |  Olympialaiset  |  |
|  Hopeaa | Calgary 1988 | syöksylasku |  |
|  Hopeaa | Calgary 1988 | alppiyhdistetty |  |
| MM-kilpailut  | MM-kilpailut  | MM-kilpailut  |  |
|  Pronssia | Vail 1989 | alppiyhdistetty |  |
Brigitte Oertli (s. 10. kesäkuuta 1962 Egg, Zürichin kantoni) on sveitsiläinen alppihiihtäjä. Hän edusti seuratasolla Skiclub Eggiä.
Oertli sijoittui Sarajevon olympialaisissa 1984 syöksylaskussa 12:nneksi. Bormion MM-kilpailuissa 1985 hän oli alppiyhdistetyssä neljäs, pujottelussa viides ja syöksylaskussa kahdeksas. Crans-Montanan MM-kilpailuissa 1987 hän sijoittui supersuurpujottelussa yhdeksänneksi, suurpujottelussa 11:nneksi ja yhdistetyssä 14:nneksi.
Oertli saavutti Calgaryn olympialaisissa 1988 hopeaa sekä Marina Kiehlin voittamassa syöksylaskussa että Anita Wachterin voittamassa alppiyhdistetyssä. Vailin MM-kilpailuissa 1989 hän sai pronssia yhdistetyssä.
Oertli voitti alppiyhdistetyn maailmancupin kausilla 1984–1985, 1986–1987, 1987–1988 ja 1988–1989 sekä sijoittui kolmanneksi 1989–1990 ja neljänneksi 1985–1986. Syöksylaskun maailmancupissa hän oli toinen kaudella 1987–1988, kolmas 1984–1985 ja neljäs 1985–1986 sekä pujottelun maailmancupissa viides 1985–1986 ja 1986–1987. Maailmancupin kokonaiskilpailussa hän sijoittui toiseksi kausilla 1984–1985 ja 1987–1988, kolmanneksi 1986–1987 ja viidenneksi 1985–1986. Hän voitti kaikkiaan yhdeksän maailmancupin osakilpailua, sijoittui 13 kertaa toiseksi ja yhdeksän kertaa kolmanneksi.
Maailmancupin osakilpailuvoitot

| Päivä | Paikka | Laji |
| --- | --- | --- |
| 9. joulukuuta 1984 |  Davos | Alppiyhdistetty |
| 11. tammikuuta 1985 |  Bad Kleinkirchheim | Alppiyhdistetty |
| 11. tammikuuta 1987 |  Mellau | Alppiyhdistetty |
| 13. joulukuuta 1987 |  Leukerbad | Alppiyhdistetty |
| 18. tammikuuta 1988 |  Saas Fee | Pujottelu |
| 24. tammikuuta 1988 |  Bad Gastein | Alppiyhdistetty |
| 5. maaliskuuta 1988 |  Aspen | Syöksylasku |
| 15. tammikuuta 1989 |  Grindelwald | Alppiyhdistetty |
| 10. joulukuuta 1989 |  Steamboat Springs | Alppiyhdistetty |
Beautiful Mistakes

| ”Beautiful Mistakes” Maroon 5 (feat>  Megan Thee Stallion) |
| --- | --- | --- |

Singlen tiedot
 Albumilta: Jordi
 Äänitetty : 2021
 Julkaistu: 3. maaliskuuta 2021
 Formaatti: digitaalinen lataus, suoratoisto
 Tekijä(t): Adam Levine, Megan Thee Stallion, Jacob Kasher Hindlin, blackbear, Andrew Goldstein
 Tuottaja(t): Goldstein, blackbear
 Tyylilaji: pop
 Kesto: 03.47
 Levy-yhtiö: 222 Records Interscope Records
Listasijoitukset
  Billboard Adult Top 40: 2.  Kanadan singlelista: 8.  Billboard Hot 100: 18.  Britannian singlelista: 50.
Maroon 5:n muut singlet
| ”Nobody’s Love” 2020 | ”Beautiful Mistakes” 2021 | ”Lost” 2021 |
Musiikkinäyte
Alle 10%:n ääninäyte kappaleesta.
Äänitiedostojen kuunteluohjeet
Beautiful Mistakes on yhdysvaltalaisen popyhtye Maroon 5:n kappale, jossa vierailee rap-artisti Megan Thee Stallion. Se julkaistiin kolmantena singlenä yhtyeen tulevalta seitsemänneltä studioalbumilta Jordi maaliskuussa 2021.
Kappaleen ovat kirjoittaneet Adam Levine, Megan Thee Stallion, Jacob Kasher Hindlin, blackbear ja Andrew Goldstein, ja tuottaneet blackbear ja Goldstein.
Kappaleen lyriikkavideo julkaistiin videopalvelu YouTubessa 3. maaliskuuta 2021. Sophie Mullerin ohjaama musiikkivideo julkaistiin 12. maaliskuuta. ”Beautiful Mistakes” menestyi useimmilla listoilla paremmin, kuin edellinen single ”Nobody’s Love”. Yhdysvaltain Billboard Hot 100 -listalla se oli parhaimmillaan sijalla 18.
Kappaleet > Digitaalinen lataus ja suoratoisto

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja | Kesto |  |  |  |  |  |
| 1. | Beautiful Mistakes (feat. Megan Thee Stallion) | Levine, Megan Thee Stallion, Hindlin, blackbear, Goldstein | blackbear, Goldstein | 3.47 |  |  |  |  |  |
|  |  |  |  | 3.47 |  |  |  |  |  |
Tuotanto

Adam Levine – laulu, lauluntekijä
Megan Thee Stallion – laulu, rap, lauluntekijä
Andrew Goldstein – lauluntekijä, tuottaja, kitara, koskettimet, ohjelmointi
Jacob Kasher Hindlin – lauluntekijä
Joe Kirkland – lauluntekijä
Blackbear – lauluntekijä, tuottaja, koskettimet, ohjelmointi
James Valentine – kitara
Serban Ghenea – tekniikka, miksaaja
Noah ”Mailbox” Passovoy – tekniikka, laulutuotanto
Sam Schamberg – avustava tekniikka
Shawn ”Source” Jarrett – laulutekniikka
Randy Merrill – masterointi
Tuotanto > Musiikkivideon tuotanto

Sophie Muller – ohjaaja
PRETTYBIRD – tuotantoyhtiö
Xiaozhe Hong – digitaalinen kompositointi
David Lebensfeld – erikoistehosteet
Grant Miller – erikoistehosteet
Lähteet:
Listasijoitukset ja sertifikaatit > Viikottaiset listasijoitukset

| Lista | Paras sijoitus | Viikkoja listalla |
| --- | --- | --- |
|  Australian ARIA-singlelista | 36. | 7 |
|  Belgian Ultratop-singlelista | 37. | 5 |
|  Kanada (Billboard) | 8. | 10 |
|  Ranskan SNEP-singlelista | 50. | 5 |
|  Irlannin IRMA-singlelista | 36. | 10 |
|  Uuden-Seelannin RIANZ-singlelista | 21. | 9 |
|  Portugalin AFP-singlelista | 36. | 1 |
|  Sveitsin Hitparade-singlelista | 52. | 8 |
|  Britannian singlelista | 50. | 9 |
|  Yhdysvaltain Billboard Hot 100 | 18. | 11 |
Listasijoitukset ja sertifikaatit > Sertifikaatit

| Maa | Sertifikaatti | Myytyjä kappaleita | Myönnetty |
| --- | --- | --- | --- |
|  Kanada |  kultalevy | 40 000+ | 17.5.2021 |
Kuvakaappaus musiikkivideosta. Vasemmalla Megan Thee Stallion, oikealla Adam Levine.
Bulgakov

Bulgakov on venäläinen sukunimi muun muassa seuraavilla henkilöillä:
Anatoli Bulgakov (s. 1979), venäläinen jalkapalloilija
Danila Bulgakov (s. 2005), suomalainen jalkapalloilija
Juri Bulgakov-Golitsyn (k. 1561), Suuren Novgorodin maaherra
Mihail Bulgakov (1891–1940), neuvostoliittolainen kirjailija
Mihail Bulgakov (1466−1554 tai 1556), venäläinen ruhtinas ja sotilas
Sergei Bulgakov  (1871–1944), venäläinen pappi, filosofi
| --- | --- |
: Tällä täsmennyssivulla luetellaan henkilöitä, joilla on sama sukunimi.
Bienvillen piirikunta

Bienvillen piirikunta (engl. Bienville Parish, ransk. Paroisse de Bienville) on Yhdysvaltojen Louisianan osavaltiossa sijaitseva piirikunta. Sen väkiluku oli 13 214 vuonna 2019. Piirikunnan hallintokeskus on Arcadian kunta. Piirikunta on perustettu 14. maaliskuuta 1848.
Aiheesta muualla

Kuvia tai muita tiedostoja aiheesta Bienvillen piirikunta Wikimedia Commonsissa
Bruno Santana

| Mitalit> Maa:   Brasilia.Miesten käsipallo.Pan-Amerikan kisat  | Mitalit> Maa:   Brasilia.Miesten käsipallo.Pan-Amerikan kisat  | Mitalit> Maa:   Brasilia.Miesten käsipallo.Pan-Amerikan kisat  | Maa:   Brasilia> Miesten käsipallo. |
| --- | --- | --- | --- |
|  Hopeaa | Guadalajara 2011 | Käsipallo |  |
Bruno Felipe Claudino de Santana (s. 27. helmikuuta 1982 Recife) on brasilialainen käsipalloilija. Hän pelaa sãopaulolaisessa EC Pinheirosissa.
Santana on osallistunut olympialaisiin Ateenassa 2004 ja Pekingissä 2008. Hän teki vuoden 2004 kisoissa, joissa Brasilia oli kymmenes, kuusi, ja vuoden 2008 turnauksessa, jossa joukkue sijoittui yhdenneksitoista, kahdeksan maalia. Santana oli maajoukkueen kokoonpanossa myös Pan-Amerikan kisoissa 2011, joissa Brasilia voitti hopeaa.
Béon (Ain)

Béon on kunta Ainin departementissa Rhône-Alpesin hallintoalueella. Kunnassa oli 364 asukasta vuoden 1999 väestönlaskennassa. Béonin pinta-ala on 10 neliökilometriä.
Branden Albert

| Branden Albert |
| --- | --- |
 Branden Albert vuonna 2010.
Henkilötiedot
Syntynyt: 4. marraskuuta 1984 (ikä 39) Rochester, New York
Kansalaisuus:   Yhdysvallat
Amerikkalaisen jalkapallon pelaaja
Pituus:  196 cm
Paino:  145 kg
Pelipaikka:  ulompi hyökkäyksen linjamies
Seura
Pelinumero:  76
Seura:  Miami Dolphins
Sarja:  NFL
Pelaajaura
Aik. seurat:  Kansas City Chiefs
NFL-varaus:  1. varaus, 2008 Kansas City Chiefs
Pääsarjaura:  2008–
Branden Albert (s. 4. marraskuuta 1984 Rochester, New York) on yhdysvaltalainen amerikkalaisen jalkapallon pelaaja, pelipaikaltaan ulompi hyökkäyksen linjamies. Hän edustaa NFL-liigassa pelaavaa Miami Dolphinsia.
Ura > Kansas City Chiefs

Albert oli Chiefsin ensimmäisen kierroksen varaus vuoden 2008 NFL:n varaustilaisuudesta. Hän allekirjoitti seuran kanssa viiden vuoden sopimuksen. Albert pelasi avauskaudellaan viisitoista ottelua. Chiefs ei menestynyt hänen avauskaudellaan voitettuaan vain kaksiottelua kauden aikana jääden läntisen divisioonan viimeiseksi.
Kaudella 2009 Albertin joukkue kärsi saman kohtalon jäätyään divisioonansa viimeiseksi. Chiefs onnistui voittamaan neljä ottelua. Albert pelasi kauden aikana neljätoistaottelua ollen kaikissa avauksessa.
Kolmannella kaudellaan 2010 Albert pelasi viisitoista ottelua, kun Chiefs voitti läntisen divisioonan. Seura keräsi kuudestatoista ottelusta kymmenen voittoa ja eteni pudotuspeleihin. Heidän matkansa päättyi ensimmäisellä kierroksella häviöön Baltimore Ravensia vastaan pistein 30–7.
Kaudella 2011 Chiefs ei menestynyt edelliskauden tapaan. Seura jäi viimeiseksi divisioonassaan seitsemällä voitolla. Albert pelasi kauden aikana ensimmäistä kertaa kauden kaikki kuusitoista ottelua.
Albertin viides kausi Chiefsissä ei tuottanut myöskään menestystä. Albert pelasi kolmetoista ottelua ja oli avauksessa yksitoista kertaa. Chiefs jäi divisioonansa viimeiseksi kahdella voitolla.
Kausi 2013 oli Albertin kannalta menestyksellisempi. Hän pelasi runkosarjassa kaksitoista ottelua ja joukkue sijoittui divisioonassaan kolmanneksi yhdellätoista voitolla. Chiefs eteni pudotuspeleihin, jossa se hävisi ensimmäisellä kierroksella Indianapolis Coltsille pistein 44–45.
Ura > Miami Dolphins

Albert allekirjoitti maaliskuussa 2014 viiden vuoden sopimuksen Miami Dolphinsin kanssa. Hän pelasi avauskaudellaan Miamissa yhdeksän ottelua. Seura sijoittui kahdeksalla voitolla kolmanneksi ja jäi ulos pudotuspeleistä.
Kaudella 2015 Albert sai enemmän peliaikaa ja pelasi neljässätoista ottelussa. Miami menestyi heikommin kuin edellisellä kaudella jääden divisioonansa viimeiseksi kuudella voitolla.
Bad Boys (Alexandra Burken kappale)

| ”Bad Boys” Alexandra Burke feat>  Flo Rida |
| --- | --- | --- |

Singlen tiedot
 Albumilta: Overcome
 B-puoli: ”"Dangerous"   "Hallelujah"”
 Äänitetty : 2009
 Julkaistu: 12. lokakuuta 2009
 Formaatti: CD-single, digitaalinen
 Tuottaja(t): The Phantom Boyz
 Tyylilaji: R&B, electrohop, dance-pop
 Kesto: 03.26
 Levy-yhtiö: Syco Music
Alexandra Burken muut singlet
| ”Hallelujah” 2008 | ”Bad Boys” 2009 | ”Broken Heels” 2010 |
Flo Ridan muut julkaisut
| ”Be on You” 2009 | ”Bad Boys” 2009 | ”Feel It” 2009 |
Bad Boys on brittiläisen R&B-laulaja Alexandra Burken esikoisalbumin Overcome ensimmäinen single. Kappaleen ovat kirjoittaneet Melvin K. Watson Jr, Larry Summerville Jr, Busbee, Lauren Evans, Alexander James, Tramar Dillard, ja tuotannosta on vastannut The Phantom Boyz. "Bad Boys" julkaistiin 12. lokakuuta 2009 ja se sai kriitikoilta hyvät arvostelut. Kappale oli Ison-Britannian ja Irlannin singlelistojen kärjessä, ja kymmenen parhaan joukossa Ruotsissa, Norjassa, Alankomaissa, Unkarissa, Tŝekissä, Slovakiassa ja Belgiassa, sekä kahdenkymmenen joukossa monessa muussa maassa, kuten Suomessa.
Burke on esittänyt "Bad Boys" -kappaleen livenä useita kertoja, muun muassa X Factorin kuudennella tuotantokaudella, GMTV:llä sekä lontoolaisella G-A-Y-klubilla.
Burke esitti "Bad Boys" -kappaleen ensi kertaa 25. elokuuta 2009 The Chris Moyles Show:ssa, mutta jo sitä ennen The Sun oli vuotanut kappaleen sanat internetiin.
Vastaanotto

"Bad Boys" sai pääasiassa positiivisia arvosteluja kriitikoilta. Allmusic kutsui kappaletta upeaksi, vuoden 2009 valtavirran pop-singleksi ja kiitteli kappaleen syntetisoitua rytmiä, sekä Flo Ridan osuutta. Popjustice sanoi kappaleen olevan ilmiömäinen ja upea yhdistelmä Britney Spearsin "Womanizer"-kappaleen ja Girls Aloudin "Biology"-kappaleen alkuja, ylistäen Burken ääntä. Toisaalta arvostelussa todettiin, ettei kappaletta ollut rakennettu Burken äänen ympärille. About.com:n arvostelussa kirjoitettiin "Bad Boys" -kappaleen muistuttavan Donna Summeria, mutta myös että Burkella oli mahdollisuus suureen kansainväliseen menestykseen.
RTÉ huomautti musiikin tuotannon ja kaavan olevan albumin heikko kohta. Tosin arvostelussa kirjoitettiin myös, että kyseinen tekniikka toimi "Bad Boys" -kappaleella. The Independent taas kirjoitti kappaleen olevan puhdas kopio Britney Spearsin "Womanizer"-kappaleesta.
Vastaanotto > Listasijoitus

"Bad Boys" oli ensimmäisellä listaviikollaan Ison-Britannian ja Irlannin singlelistojen sijoilla yksi. Kappale vietti kokonaisuudessaan 25 viikkoa Ison-Britannian singlelistalla seitsemänkymmenenviiden joukossa ja sitä myytiin Isossa-Britanniassa yli 187 000 kappaletta ensimmäisen viikon aikana. "Bad Boys" sijoittui singlelistan kymmenen parhaan joukkoon myös Ruotsissa, Alankomaissa, Belgiassa, Tŝekissä, Slovakiassa, Unkarissa ja Norjassa, kahdenkymmenen joukkoon monissa maissa, kuten Saksassa ja Suomessa, sekä kolmenkymmenen joukkoon Tanskassa ja Itävallassa.
Raidat > Ison-Britannian ja Australian maxi-single

"Bad Boys"
"Dangerous"
"Bad Boys" (Moto Blanco Radio Mix)
Raidat > Saksan single

"Bad Boys"
"Hallelujah"
Raidat > Ison-Britannian iTunes-single

"Bad Boys"
"Bad Boys" (Moto Blanco Extended Vocal Mix)
Raidat > Saksan ja Itävallan iTunes EP

"Bad Boys"
"Bad Boys" (Sooloversio)
"Hallelujah"
"Bad Boys" (Moto Blanco Extended Vocal Mix)
"Bad Boys" (Musiikkivideo)
Aiheesta muualla

Virallinen sivusto
Bollnäs

| Bollnäs |
| --- | --- |
 Bollnäsin keskustaa.
 Bollnäs
 Koordinaatit: 61°21′N, 16°24′E 
Valtio:   Ruotsi
Lääni:  Gävleborgin lääni
Maakunta:  Hälsingland
Kunta:  Bollnäsin kunta
Pinta-ala:  
 – Maa:  12,87 km²
Väkiluku:  12 842
 – Väestötiheys:  997,8 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Bollnäs on samannimisen Bollnäsin kunnan keskustaajama. Se sijaitsee Gävleborgin läänissä ja Hälsinglandin historiallisessa maakunnassa Keski-Ruotsissa. Vuoden 2010 lopussa taajamassa oli 12 842 asukasta.
Bollnäs oli 1970-luvun alun kuntauudistukseen asti kaupunki.
Media

Paikallislehti Ljusnan ilmestyy paperisena neljästi viikossa.
Väestönkehitys

| Bollnäsin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 10 664 | 10 664 |
| 1965 | 1965 |    | 11 603 | 11 603 |
| 1970 | 1970 |    | 13 003 | 13 003 |
| 1975 | 1975 |    | 13 305 | 13 305 |
| 1980 | 1980 |    | 13 045 | 13 045 |
| 1990 | 1990 |    | 13 155 | 13 155 |
| 1995 | 1995 |    | 13 494 | 13 494 |
| 2000 | 2000 |    | 12 726 | 12 726 |
| 2005 | 2005 |    | 12 455 | 12 455 |
| 2010 | 2010 |    | 12 842 | 12 842 |
Lähde: Statistiska centralbyrån (SCB).
Aiheesta muualla

Kuvia tai muita tiedostoja aiheesta Bollnäs Wikimedia Commonsissa
Gävleborgin läänin kuntien keskustaajamat
Brantôme en Périgord

| Brantôme en Périgord |
| --- | --- |
 Pyhän Pietarin luostari Brantômessa
 Brantôme en Périgord
 Koordinaatit: 45°21′51″N, 0°38′48″E 
Valtio:  Ranska
Alue:  Uusi-Akvitania
Departementti:  Dordogne
Arrondissementti:  Nontron
Pinta-ala:  
 – Kokonaispinta-ala:  133,3 km²
Väkiluku (2020):  3 694 
 – Väestötiheys:  27 as./km²
Kunnan numero:  24064
 
 Kunnan kotisivut 
Infobox OKVirheellinen NIMI-arvo: 
Brantôme en Périgord on kunta Lounais-Ranskassa Dordognen departementissa Uuden-Akvitanian alueella. Se sijaitsee Dronne-joen varrella, noin 21 kilometriä Nontronin kaupungista etelään.
Kunta muodostettiin 1. tammikuuta 2016 kun kaksi kuntaa Brantôme ja Saint-Julien-de-Bourdeilles yhdistyivät. Myöhemmin 1. tammikuuta 2019 Brantôme en Périgordin kuntaan liittyi vielä kuusi kuntaa: Cantillac, Eyvirat, La Gonterie-Boulouneix, Saint-Crépin-de-Richemont, Sencenac-Puy-de-Fourches ja Valeuil.
Kunnan huomattavin nähtävyys on entinen Pyhän Pietarin luostari. Legendan mukaan sen perusti Kaarle Suuri. Luostarin romaaninen kellotorni on 1000-luvulta, ja se on yksi Ranskan vanhimmista. Luostarin takana olevassa kalkkikivikalliossa on munkkien kaivertamia luolia.
Saint-Julienin kirkko (Saint-Julien-de-Bourdeilles)
Notre-Dame-de-la-Nativitén kirkko (Cantillac)
Saint-Pierre-ès-Liensin kirkko (Eyvirat)
Boulouneix’n kirkko (La Gonterie-Boulouneix)
Château de Saint-Crépin (Saint-Crépin-de-Richemont)
Manoir de la Borie-Fricart (Sencenac-Puy-de-Fourches)
Château de Ramefort (Valeuil)
Aiheesta muualla

Kuvia tai muita tiedostoja aiheesta Brantôme en Périgord Wikimedia Commonsissa
Bjarne Nerem

Bjarne Nerem
Bjarne Arnulf Nerem (31. heinäkuuta 1923 – 1. huhtikuuta 1991) oli norjalainen jazzsaksofonisti.
Nerem aloitti nuorena klarinetinsoiton, josta siirtyi alttosaksofonin kautta hänen pääsoittimekseen vakiintuneeseen tenorisaksofoniin. Varhaisella urallaan hän soitti muiden muassa pianisti Carsten Kloumanin kanssa. 1940-luvun alusta asti hän soitti useissa orkestereissa, joihin kuuluivat Oslo Swingklubb, Hein Paulsenin rytmiorkesteri, Fred Lange-Nielsenin rytmisekstetti ja Stein Lorentzenin big band. Vuonna 1943 Nerem teki ensilevytyksensä Syv Muntre -yhtyeen kanssa. Hänen kanssaan levyllä esiintyvät muiden muassa Carsten Klouman ja Robert Normann. Toisen maailmansodan päätyttyä Nerem soitti Oslo Hot Clubissa esimerkiksi Rowland Greenbergin ja Per Nyhaugin radioyhtyeen kanssa. Vuosina 1946–1947 hän oli kiinnitettynä Willy Andresenin orkesteriin. Vuonna 1949 hän toimi omassa All Star Bandissaan, minkä jälkeen hän työskenteli vuoteen 1952 saakka Kalle Westbyn orkesterissa ja Thorleif Østerengin radioyhtyeessä.
Nerem asui vuosina 1952–1973 Ruotsissa, jossa vaikutti merkittävästi maan valtavirtajazzin ja bopin kehitykseen. Hän oli soittanut jo 1940-luvun loppupuolella Thore Jederbyn ja Nisse Skoogin kanssa. 1950–1960-luvuilla hän teki yhteistyötä Simon Brehmin, Harry Arnoldin, Lars Gullinin, Alice Babsin, Roy Haynesin, Ernie Englundin, Arne Domnéruksen, Stan Getzin, Monica Zetterlundin, Quincy Jonesin, Rune Gustafssonin ja Jan Johanssonin kanssa. Ensimmäinen albumi, jonka Nerem julkaisi omissa nimissään, oli How Long Has This Been Going On (1971). Tällä levytyksellä hän sai Gyllene skivan -tunnustuksen.
Palattuaan vuonna 1973 Norjaan Nerem soitti omissa kvarteteissaan ja teki yhteistyötä esimerkiksi Karin Krogin kanssa. Vuonna 1976 ilmestyi albumi Everything Happens to Me, josta myönnettiin Spellemannprisen. Vuonna 1980 Nerem sai Buddyprisenin ja vuonna 1983 Oslon kaupungin kulttuuripalkinnon. Seuraava hänen omissa nimissään julkaisema albumi oli This Is Always (1984), jonka ilmestymisellä alkoi Gemini Recordsin toiminta. Vuonna 1987 seurasi albumi More Than You Know ja vuonna 1990 The Rainbow Session (Kristian Bergheimin kanssa). Neremin äänityksiä vuosilta 1962–1980 julkaistiin Portrait of a Norwegian Jazz Artist -levysarjan levyllä vuonna 2001.
Béni Abbèsin maakunta

| Béni Abbèsin maakunta |
| --- | --- |
 Hiekka valtaa alaa Béni Abbèsissa.
 Béni Abbèsin maakunta Algerian kartalla
Valtio:  Algeria
Hallinto:  
 – hallinnollinen keskus:  Béni Abbès
Pinta-ala:  101 350 km²
Väkiluku (2008):  50 200
Béni Abbèsin maakunta (arab. ولاية بني عباس‎, Wilāya Banī ‘Abbās) eli wilaya on hallintoalue Algerian Saharassa. Sen hallinnollinen keskus on Béni Abbès. Maakunnan pinta-ala on 101 350 neliökilometriä. Asukkaita on 50 200 henkeä (vuonna 2008, väestönlaskenta).
Bécharin maakunnasta erotettu Béni Abbès sai täyden itsehallinnon vuonna 2021. Se käsittää kuusi piirikuntaa eli daïraa, joihin kuuluu kymmenen kuntaa:
Béni Abbèsin piirikunta
Béni Abbès
Tamtert
El Ouatan piirikunta
El Ouata
Iglin piirikunta
Igli
Kerzazin piirikunta
Béni Ikhlef
Kerzaz
Timoudi
Ouled Khodeirin piirikunta
Ksabi
Ouled Khodeir
Tabelbalan piirikunta
Tabelbala.
Black Country Communion

| Black Country Communion |
| --- | --- |
 Black Country Communion vuonna 2011.
Tiedot
Toiminnassa:  2009–2013
Tyylilaji:  hard rock, bluesrock
Kotipaikka:  Los Angeles
Laulukieli:  englanti
Jäsenet:  Glenn Hughes, basso, laulu   Joe Bonamassa, kitara   Jason Bonham, rummut   Derek Sherinian, kosketinsoittimet  
Levy-yhtiö:  J & R Adventures, Mascot, 2010–2012  
Aiheesta muualla
Kotisivut
Infobox OKNimi-testi OK: 
Black Country Communion oli vuosina 2009–2013 toiminut superyhtye. Sen muodostivat yhdysvaltalainen blueskitaristi Joe Bonamassa, aikaisemmin muun muassa Deep Purplessa laulanut Glenn Hughes, Led Zeppelin -yhtyeen rumpalin John Bonhamin poika Jason Bonham sekä muun muassa Dream Theaterissa mukana ollut kosketinsoittaja Derek Sherinian. Nimensä yhtye sai Englannin Länsi-Midlandsin teollisuusalueen kutsumanimestä ”Black Country”, josta Hughes ja Bonham ovat kotoisin.
Hughesin ja Bonamassan Los Angelesissa perustama yhtye julkaisi kolme albumia. Maaliskuussa 2013 Joe Bonamassa ilmoitti eroavansa Black Country Communionista erimielisyyksien vuoksi ja kielsi samalla muita jatkamasta vanhalla nimellä. Derek Sherinian liittyi myöhemmin Bonamassan omaan yhtyeeseen. Hughes sekä Bonham puolestaan perustivat uuden yhtyeen California Breed, jonka debyyttialbumi ilmestyy toukokuussa 2014. Huhtikuussa 2016 yhtye kuitenkin julkaisi ilmoituksen jatkavansa yhteistyötä ja suunnittelevansa uuden albumin tekoa. Albumi BCCIV julkaistiin syyskuussa 2017, ja se nousi 7. sijalle Britannian albumilistalla.
Diskografia > Studioalbumit

Black Country Communion (2010)
Black Country Communion 2 (2011)
Afterglow (2012)
BCCIV (2017)
BCCV (2024)
Diskografia > Livealbumit

Live Over Europe (2012)
Diskografia > Singlet

Collide (2017)
Diskografia > Musiikkivideot

The Great Divide (2010)
Man in the Middle (2011)
Afterglow (2012)
Confessor (2012)
Midnight Sun (2012)
This is Your Time (2012)
Collide (2017)
The Last Song for My Resting Place (2017)
Over My Head (2017)
Sway (2017)
Wanderlust (2018)
Love Remains (2018)
Aiheesta muualla

Kuvia tai muita tiedostoja aiheesta Black Country Communion Wikimedia Commonsissa
Bruno Sundman

Bruno Johannes (Bruno J.) Sundman (7. syyskuuta 1920 Karjaa – 7. elokuuta 2002) oli suomalainen poliitikko. Sundman toimi kansanedustajana SDP:n eduskuntaryhmässä vuosina 1951–1958 valittuna Uudenmaan läänin vaalipiiristää. Kunnallispolitiikassa Sundman toimi Karjaan kauppalanvaltuuston jäsenenä. Sundman oli presidentin valitsijamiehenä vuonna presidentivaalissa 1956.
Sundmanin koulutus oli kansakoulu. Työelämässä Sundman oli maalarinopissa 1934–1936, tehdastyöläisenä 1936–1940, Suomen ruotsalaisen työväenliiton asiamiehenä 1946–1949, Suomen ruotsalaisen työväenliiton liittosiihteerinä 1949–1952, Keuhkovammaliiton jaostopäällikkönä vuodesta 1958 sekä TUL:n ruotsinkielisen tiedotuslehden AIF-lehden (myöh. Sport-eko) toimittajana.
Sundmanin vanhemmat olivat tehdastyöläinen Axel Einar Sundman ja Amanda Josefina Andström. Sundmanin puoliso vuodesta 1949 oli Ulla Birgitta Lindblom.
Heillä on kolme lasta, Folke Olav Johannes (s. 1951), Per Henrik (s. 1953) ja Bo Anders (s. 1955), joista Folke Sundman on ollut kansalaisaktivisti ja Suomen Rauhanliiton ja Kepan toiminnanjohtaja.
Bügd Nairamdah Mongol

Bügd Nairamdah Mongol on Mongolian kansallislaulu. Laulu on syntynyt vuonna 1950. Sen on sanoittanut Tsendiin Damdinsüren ja sen ovat säveltäneet Bilegiin Damdinsuren ja Luvsanjamts Murjorj. Mongolialla on 1900-luvun aikana ollut useita kansallislauluja. Ensimmäinen oli käytössä 1924-1950, toinen 1950-1961 ja kolmas 1961-1991. Nykyinen versio on sama, joka oli käytössä vuosina 1950-1961. Siitä on kuitenkin jätetty pois laulun kolmas säkeistö, joka ylisti Leniniä, Stalinia sekä Mongolian omia vallankumoussankareita Damdin Süchbaataria ja Tšrorlogiin Tšoibalsania.